**Ministru kabineta noteikumu projekta “Grozījumi Ministru kabineta 2016. gada 24.maija noteikumos Nr. 319 “Darbības programmas "Izaugsme un nodarbinātība" 6.1.1. specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta (turpmāk – MK) noteikumu projekts sagatavots ar mērķi precizēt darbības programmas “Izaugsme un nodarbinātība” (turpmāk – darbības programma) 6.1.1. specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” (turpmāk- SAM 6.1.1.) īstenošanas nosacījumus, nosakot institūcijām konkrētu atbildības sadalījumu projektu uzraudzības nodrošināšanai projekta dzīves cikla laikā (infrastruktūras amortizācijas termiņā).MK noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts "Grozījumi Ministru kabineta 2016. gada 24.maija noteikumos Nr.319 “Darbības programmas “Izaugsme un nodarbinātība” 6.1.1.specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” īstenošanas noteikumi”” (turpmāk – MK noteikumu projekts) izstrādāts pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), *ar ko noteiktas atbalsta kategorijas atzīst par saderīgām ar iekšējo tirgu, piemērojot* Līguma 107. un 108. pantu (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)) 56. "b" panta 4.punktu;
3. Komisijas 2014. gada 3. marta deleģētās Regulas (ES) Nr. [480/2014](http://eur-lex.europa.eu/eli/reg/2014/480/oj/?locale=LV) *ar kuru papildina Eiropas Parlamenta un Padomes Regulu (ES) Nr.*[*1303/2013*](http://eur-lex.europa.eu/eli/reg/2013/1303/oj/?locale=LV)*, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu* (turpmāk – Komisijas regula Nr. 480/2014) 15. panta 2. punktu un 1. pielikumu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Eiropas Parlamenta un Padomes 2013. gada 17. decembra Regulas (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 71. pants nosaka, ka projekta pēcuzraudzības periods ir piecu gadu periods, kas sākas pēc noslēguma maksājuma veikšanas finansējuma saņēmējam. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 12. panta trešās daļas 9. punkts nosaka sadarbības iestādei, t.i., Centrālai finanšu un līgumu aģentūrai (turpmāk – CFLA) pienākumu nodrošināt projektu īstenošanas uzraudzību un kontroli un projektu mērķu un iznākuma rādītāju sasniegšanas uzraudzību. Komisijas regulas Nr. 480/2014 1. pielikums nosaka projekta pārskata periodu (projekta dzīves ciklu) atkarībā no nozares (līdz 30 gadiem). Savukārt Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 56."b"  panta 4. punkts nosaka pamatdarbības peļņas atgūšanas mehānisma pienākumu.Atbilstoši Revīzijas iestādes konstatējumiem[[1]](#footnote-1) atsevišķos Eiropas Savienības fondu specifisko atbalsta mērķu nosacījumos nav skaidri noteikts konkrēts atbildības sadalījums institūcijām projektu uzraudzības nodrošināšanai projekta dzīves cikla laikā (infrastruktūras amortizācijas termiņā). Finanšu ministrija 2020.gada 20.marta vēstulē Nr.7-4/18/1314 “”Par atbalsta programmu uzraudzību” aicināja visas atbildīgās iestādes apzināt visas tās pārziņā esošās atbalsta programmas – Ministru kabineta noteikumus par specifisko atbalsta mērķu īstenošanu, identificējot tos Ministru kabineta noteikumus, kuros jau ir noteikts konkrēts atbildības sadalījums uzraudzības nodrošināšanai projekta dzīves cikla laikā un kuros ir nepieciešams veikt grozījumus, iekļaujot attiecīgās normas. Ņemot vērā, ka Ministru kabineta 2016. gada 24.maija noteikumos Nr. 319 “Darbības programmas "Izaugsme un nodarbinātība" 6.1.1. specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” īstenošanas noteikumi”” (turpmāk- MK noteikumi Nr.319) nav skaidri noteikts konkrēts atbildības sadalījums institūcijām projektu uzraudzības nodrošināšanai projekta dzīves cikla laikā (infrastruktūras amortizācijas termiņā), ir jāveic precizējumi MK noteikumos Nr.319, iekļaujot  atbalsta uzraudzības kārtību projekta dzīves ciklā arī atbalstam, kas sniegts saskaņā ar Komisijas regulas Nr. 651/2014 56.“b” pantu. Satiksmes ministrija (turpmāk –SM) ir panākusi vienošanos ar Finanšu ministriju un CFLA, ka CFLA veiks Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 56. “b” panta valsts atbalsta projektu uzraudzību visā to dzīves ciklā (arī pēc piecu gadu pēcuzraudzības perioda beigām). Attiecīgi MK noteikumi Nr. 319 tiek papildināti ar jaunu punktu, kas nosaka CFLA pienākumu uzraudzīt projektu, kurā paredzēts valsts atbalsts, visā tā dzīves cikla laikā (līdz 30 gadiem).Papildus tam MK noteikumi Nr. 319 tiek papildināti ar jaunu punktu, kas nosaka, ka, ja valsts atbalstu komercdarbībai sniedz saskaņā ar Komisijas regulas Nr. 651/2014 56. “b” pantu, finansējuma saņēmējam jāveic atbalsta likmes pārrēķinu projekta dzīves cikla beigās un jāatmaksā CFLA starpību starp faktisko peļņu no pamatdarbības un plānoto pelņu no pamatdarbības, kā arī tiek noteikts, ka projektu dokumentāciju glabā atbilstoši Komisijas regulas Nr. 480/2014 1. pielikumā noteiktajam projekta pārskata periodam (projekta dzīves ciklam) (MK noteikumu projekta 15. un 35. punkts).Projekta dzīves cikla ilgums tiek noteikts, balstoties uz projekta iesniegumā minēto informāciju un ievērojot Komisijas 2014.gada 3.marta deleģētās Regulas (ES) Nr.480/2014, ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu 1.pielikumā noteikto.Izstrādātais MK noteikumu projekts attiecas uz diviem SAM 6.1.1 finansējuma saņēmējiem- Liepājas speciālās ekonomiskās zonas pārvaldi un Rīgas brīvostas pārvaldi, kuru īstenotajos projektos- Nr.6.1.1.0/17/I/002  “Liepājas ostas sauszemes pievadceļu attīstība” un Nr.6.1.1.0/17/I/006 “Satiksmes pārvads no Tvaika ielas uz Kundziņsalu”- valsts atbalsts tiek sniegts saskaņā ar Komisijas regulas Nr. 651/2014 56. “b” pantu. Projekta Nr.6.1.1.0/17/I/002  “Liepājas ostas sauszemes pievadceļu attīstība” īstenošana ir noslēgusies 2020.gada 31.decembrī, savukārt projekta Nr.6.1.1.0/17/I/006 “Satiksmes pārvads no Tvaika ielas uz Kundziņsalu” īstenošana turpināsies līdz 2023.gada 31.decembrim.Centrālā finanšu un līgumu aģentūra pēc Ministru kabineta noteikumu grozījumu spēkā stāšanās izvērtēs nepieciešamību veikt grozījumus noslēgtajos līgumos saistībā ar izstrādāto noteikumu projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 6.1.1. finansējuma saņēmēji (Liepājas speciālās ekonomiskās zonas pārvalde, Rīgas brīvostas pārvalde) un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielinās:1. CFLA, jo MK noteikumu projekts paredz, ka gadījumos, ja valsts atbalstu sniedz saskaņā ar Komisijas regulas Nr. 651/2014 56. “b” pantu, CFLA nodrošina projekta uzraudzību Komisijas regulas Nr. 480/2014 1. pielikumā noteiktajā projekta pārskata periodā (projekta dzīves ciklā);
2. SAM 6.1.1. finansējuma saņēmējiem, jo MK noteikumu projekts paredz, ja valsts atbalstu sniedz saskaņā ar Komisijas regulas Nr. 651/2014 56. “b” pantu, finansējuma saņēmējam jāveic atbalsta likmes pārrēķinu projekta dzīves cikla beigās (vienu reizi) un jāatmaksā starpību starp faktisko peļņu no pamatdarbības un plānoto pelņu no pamatdarbības.
 |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam ir ietekme uz administratīvajām izmaksām (naudas izteiksmē), jo CFLA veiks valsts atbalsta nosacījumu uzraudzību arī pēc 5 gadu pēcuzraudzības perioda beigām, jo finansējuma saņēmējam ir pienākums veikt atbalsta likmes pārrēķinu projekta dzīves cikla (10-30 gadi) beigās un atmaksāt CFLA starpību starp faktisko peļņu no pamatdarbības un plānoto pelņu no pamatdarbības. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV).  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.480/2014 1.pielikums | MK noteikumu projekta 15.punkts | Vienība tiek ieviesta pilnībā | Netiek paredzētas stingrākas prasības |
| Komisijas regula Nr. [794/2004](http://eur-lex.europa.eu/eli/reg/2014/651/oj/?locale=LV) | MK noteikumu projekta 37.punkts |  |  |
| Komisijas regulas Nr.480/2014 1.pielikums | MK noteikumu projekta 38.punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 56. "b" panta 4.punkts | MK noteikumu projekta 15.2 punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā 2020.gada 12.novembrī tika ievietots Satiksmes ministrijas tīmekļa vietnē [www.sam.gov.lv/lv/izstrade-esosie-attistibas-planosanas-dokumenti-un-tiesibu-akti](http://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti) un MK tīmekļa vietnē [www.mk.gov.lv](http://www.mk.gov.lv) |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Liepājas speciālās ekonomiskās zonas pārvalde, Rīgas brīvostas pārvalde un CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iesniedzējs:

Satiksmes ministrs T. Linkaits

Vīza:

Valsts sekretāre I.Stepanova

L. Muižniece, 67028006

laura.muizniece@sam.gov.lv

1. Audita Nr.SA/ESIF/2019/01 ziņojums Eiropas Komisijas Reģionu politikas un pilsētpolitikas ģenerāldirektorātam un Eiropas Komisijas Nodarbinātības, sociālo lietu un iekļautības ģenerāldirektorātam par Eiropas Savienības struktūrfondu un Kohēzijas fonda  2014.-2020.gada plānošanas perioda horizontālo jomu (valsts atbalsts, publiskie iepirkumi, ieņēmumus gūstošie projekti, vairāku līmeņu projekti) vadības un kontroles sistēmas darbības efektivitāti vadošajā iestādē (tai skaitā KAKD un IUB) un sadarbības iestādē CFLA 2.A daļa VALSTS ATBALSTS. [↑](#footnote-ref-1)